Maylis de Kerangal

Maylis de Kerangal (sündinud 16. juunil 1967 Toulonis) on prantsuse kirjanik.

Ta sündis laevakapteni ja kooliõpetaja tütrena Toulonis, kuid kasvas üles Le Havre'is. Lõpetas lütseumi Rouenis ning õppis aastatel 1985–1990 filosoofiat, ajalugu ja etnoloogiat Pariisis. Aastatel 1991–1996 töötas ta kirjastuses Gallimard.

Eesti keelde on tema raamatutest tõlgitud "Réparer les vivants" (2013), eesti keeles 2018 pealkirjaga "Parandada elavaid" sarjas "Punane raamat", tõlkija Leena Tomasberg.

Prantsuse kirjanikud
Sündinud 1967